জিউস
টাইটানদের সঙ্গে যুদ্ধের পর জিউস তাঁর দুই দাদা পসেইডন ও হেডিসের সঙ্গে বিশ্বচরাচর ভাগ করে নেন। জিউস হন আকাশের দেবতা, পসেইডন সমুদ্রের এবং হেডিস মৃতলোক বা পাতালের দেবতা হন। প্রাচীন পৃথিবী গাইয়াকে কেউ দাবি করতে পারেন না। তাই তিনি এই তিন জনেরই নিয়ন্ত্রণাধীন থাকেন। এই কারণেই পসেইডনকে "ভূকম্প-সৃষ্টিকারী" (ভূমিকম্পের দেবতা) বলা হয় এবং হেডিস মৃত মানুষদের উপর নিজ আধিপত্য কায়েম করেন। (পেনথাস দেখুন)
হাদাদ
হাদাদ উত্তর সেমিটিক অঞ্চলে ঝড় এবং বৃষ্টির দেবতা ছিলেন। আশারীয়-ব্যবিলনীয় অঞ্চলে তিনি আদাদ নামে পরিচিত ছিলেন। হাদাদকে "পিদার", "বাআল-জেফন" অথবা শুধুমাত্র বাআল নামেও ডাকা হতো। যদিও বাআল নামে একাধিক ঈশ্বরকে সম্বোধন করা হত। হাদাদের বাহন হচ্ছে ষাঁড়। তাকে সবসময় দাঁড়িসহ কল্পণা করা হত। তার একহাতে সবসময় বজ্রাধার থাকতো। হাদাদকে ইন্দো-ইউরোপীয় নাসিতে হিট্টি দেবতা টেশুব, মিশরীর দেবতা সেত, গ্রীক দেবতা জিউস এবং রোমান দেবতা জুপিটার এর সাথে তুলনা করা হয়।